Abans de la Guerra dels Segadors, l'escut de la ciutat de Tortosa estava format únicament per una Torre amb una porta, dues finestres i quatre merlets, en plata. Durant la Guerra dels Segadors la ciutat se va mostrar fidel a Catalunya. El 22 de juliol de 1640, s'afusellaven los patriotes tortosins que secundaren lo crit de rebel·lió que es llançava des de Barcelona pel juny del mateix any i que foren traïts per les autoritats eclesiàstiques i les classes dirigents. Després de la Guerra dels Segadors, Felip IV va afegir a l'escut de Tortosa la doble titulació de “"Fidelísima et exemplaris cívitas Dertusae”" i a més va coronar la torre i li va afegir unes palmes. Així començaven los intents de la monarquia d'ocultar la història real de la ciutat durant la Guerra dels Segadors.Francesc Mestre i Noé, tortosí il·lustre, va defensar tota la seua vida el veritable escut de la ciutat de Tortosa, defensa que li va valdre l'acusació de Lesa pàtria i el tancament del seu setmanari La Veu de Tortosa. Finalment, al 1934, durant la Segona República, s'accepta i es formalitza per l'ajuntament el veritable escut sense els títols imposats ni les palmes i la corona.